ไทยติดเชื้อ “โควิด” เพิ่ม 1 ราย รวมป่วยสะสม 3,018 คน ไร้เสียชีวิต!
ไทยติดเชื้อ "โควิด" เพิ่ม 1 ราย รวมป่วยสะสม 3,018 คน ไร้เสียชีวิต! 
ไทยติดเชื้อ "โควิด" เพิ่ม 1 ราย รวมป่วยสะสม 3,018 คน ไร้เสียชีวิต!
14 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 14 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 รายใหม่ 1 ราย รวมผู้ป่วยติดเชื้อสะสม 3,018 ราย ไม่มีผู้เสียชีวิตเพิ่ม ทำให้จำนวนผู้เสียชีวิตสะสม คงที่ 56 ราย รักษาหายแล้ว 2,850 ราย ยังรักษาอยู่ 112 ราย
สำหรับผู้ป่วยใหม่ 1 ราย เป็นเพศชาย อายุ 39 ปี อาชีพรับจ้าง ภูมิลำเนาอยู่ที่ จ.เชียงใหม่ แต่ทำงานที่ จ.ภูเก็ต เดินทางออกจากภูเก็ต พร้อม ภรรยาและลูก เพื่อกลับบ้านที่เชียงใหม่ วันที่ 2 พ.ค. และได้รับการตรวจจาก อสม.ในพื้นที่ จึงพบว่าติดเชื้อ โดยที่ผู้ป่วยไม่มีอาการใดๆ